Oglas

V primerjavi z javnomnenjsko raziskavo izpred tedna dni, je SDS izgubil 0,3 odstotne točke. Prav toliko je pridobila drugouvrščena stranka Lista Marjana Šarca (LMŠ) (10,6 odstotka). Na tretjem mestu je še vedno SD (6,5 odstotka), na četrtem pa Levica (4,8). Obe stranki sta v primerjavi s prejšnjo anketo izgubili 0,7 odstotne točke. Nekoliko se je povečala še podpora SMC-ju (4,6 odstotka), sledita pa mu DeSUS (3,4 odstotka) in NSi (3,3 odstotka).

SNS (2,8 odstotka) je dohitel Stranko Alenke Bratušek (2,8 odstotka). SLS bi volilo 2 odstotka vprašanih, odstotek pa Piratsko stranko. Preostale stranke bi podprl manj kot odstotek vprašanih.

Več kot petina sodelujočih v anketi (22,1 odstotka), še ne ve, koga bi volila, 3,1 odstotka pa jih ne želi odgovarjati.

V javnomnenjski raziskavi, ki jo je za RTV Slovenija izvedla Mediana in je potekala med 11. in 17. majem, je sodelovalo 764 anketirancev.

Anketa Mediane: SDS ohranil prvo mesto